Joseph Justus Scaliger
Joseph Justus Scaliger (1540 - 1609) je francuski historičar. Odrastao je kao deseto dijete i treći sin slavnog italijanskog naučnika Juliusa Caesara Scaligera. Otac ga je podučio latinskom, a na pariskom Univerzitetu je ovladao grčkim, hebrejskim i arapskim jezikom. Nakon posjete Italiji, otišao je na put po Engleskoj i Škotskoj, gdje je postao kalvinist, a poslije je učestvovao u hugenotskim ratovima. Poslije se bavio naučnim radom u Ženevi i Leydenu, pri čemu se posebno ističe kritičkim izučavanjem i izdanjima klasičnih antičkih pisaca. Njegovo najvažnija djelo su Opus Novum de emendatione temporum (1593) i Thesaurum temporum (1606) u kojima je udario temelje savremenoj historijskoj hronologiji, kao i uvođenju proučavanja Asiraca, Babilonaca i drugih drevnih naroda u historiografiju Starog vijeka, dotada rezerviranu isključivo za antičku Grčku i Rim. U Leydenu se također istakao žestokom polemikom protiv katoličkih jezuita.